Theoderic de Bekeshovede

Theoderic de Bekeshovede (ka Theoderic(h) von Buxhövden, von Buxhoeveden, de Bikeshoved, Theoderic(h) de Raupe, de Raupena, de Rope, de Ropa, von der Ropp) oli Riia piiskopi Alberti vend, Idumea foogt, oma teise venna Tartu piiskopi Hermanni vasall Ugandis ning de Rope'de (von der RoppStavenhagen, Oskar: Genealogisches Handbuch der kurländischen Ritterschaft, Bd.: 2, Görlitz, 1937 seite 908, Theoderic(h)  de Ropa, von der Ropp) mõisnikusoo rajaja. 

Tema elust ja tegevusest on eelkõige teada Liivi ristisõja kontekstis Henriku Liivimaa kroonika vahendusel. Theoderic saabus Liivimaale 1203. aastal.Henriku Liivimaa kroonika, VII (1), lk 39 Edaspidi osales ta nii sõjategevuses Riia piiskopi vaenlaste vastu kui ka allutatud alade valitsemisel. 1221 on Ropaži (Rodenpois) järve sillaehitusega seoses mainitud ka Raupa Dietrichit (Theodoricus de Raupena).

1212. aastal abiellus Theoderic Pihkva vürsti Vladimiri tütrega, andis oma foogtikoha Idumeas üle äiale ning siirdus kuni 1215. aastani Saksamaale.Henriku Liivimaa kroonika, XV (13), lk 131; XVI (7), lk 145 1222. aastal osales ta Taani kuninga poolt Saaremaale rajatud linnuse kaitsmisel, kus pärast seesolijate alistumist jätsid saarlased ta kuni 1224. aastani enda juurde pantvangiks.Henriku Liivimaa kroonika, XXVI (2-3), lk 231; XXVIII (7), lk 253 Pärast vabanemist läänistas tema Tartu piiskopiks saanud vend Hermann Theodericile Ugandis maad, tõenäoliselt Otepää kihelkonna.Henriku Liivimaa kroonika, XXVIII (8), lk 253Markus, lk 6

Vaata ka
 Buxhoeveden

Viited

Allikad
 Henriku Liivimaa kroonika = Heinrici chronicon Livoniae. Ladina keelest tõlkinud Richard Kleis, toimetanud ja kommenteerinud Enn Tarvel. Tallinn: Eesti Raamat 1982.
 Markus, Kersti, MISJONÄR VÕI MÕISNIK? TSISTERTSLASTE ROLL 13. SAJANDI EESTIS, Acta Historica Tallinnensia, 2009, 14.

Kategooria:Vana-Liivimaa inimesed
Kategooria:Tartu stifti inimesed